मंत्री से चंदनकियारी की जनता नाखुश : नमो सेना
नमोसेना के कार्यकर्ताओं ने कहा है कि मंत्री अमर कुमार बाउरी के क्रियाकलापों से चंदनकियारी की जनता नाखुश हैं। नमो सेना के सदस्यों ने कहा कि गरीब जनता, युवा एवं किसानों के साथ विश्वासघात किया जा रहा है। जनता ऐसे मंत्री को माफ नहीं करेगी। पत्रकार सम्मेलन को संबोधित करते हुए नमो सेना के कार्यकर्ताओं ने कहा कि जनता विकास चाहती है। जनता ने जिस उम्मीद के साथ उन्हें वोट दिया था, उसमें वे खरे नहीं उतर रहे हैं। मंत्री 21 दिसंबर को मामरकुदर मोड़ के समीप सड़क दुर्घटना में घायल युवक को देखकर भी वे वहां से चले गए। उनके इस व्यवहार को नमो सेना बर्दाश्त नहीं करेगा। मौके पर प्रदेश प्रभारी झारखंड महथा, प्रदेश अध्यक्ष उपेन्द्र पांडेय, गौतम महथा, दीपक महतो, आशीष शर्मा, पांडव चौधरी, अमीत शर्मा, उत्तम मिश्रा, भोला सिंह, विजय महथा, भोला बाउरी आदि उपस्थित थे।
hin_Deva hin_Deva